钦定古今图书集成/明伦汇编/氏族典/第479卷 > 《廖用贤尚友录》 > 段颎
## 钦定古今图书集成/明伦汇编/氏族典/第479卷 > 《廖用贤尚友录》 > 段颎

按《后汉书段颎传》：“颎字纪明，武威姑臧人，会宗之从
曾孙也。初举孝廉，为宪陵园丞，阳陵令，迁辽东属国
都尉。时鲜卑犯塞，颎纵兵悉斩获之。征拜议郎。延熹
二年，迁护羌校尉。会烧当等八种羌寇陇西，颎击破，
复拜议郎，迁并州刺史，复为护羌校尉。建宁三年春，
征还京师，拜侍中，转执金吾。光和二年，代桥元为太”
尉。时阳球奏诛王甫并及颎，遂饮鸩死。